钦定古今图书集成/明伦汇编/家范典/第110卷 > 《汉刘熙释名》 > 《答妇兄林公遇》刘克庄
## 钦定古今图书集成/明伦汇编/家范典/第110卷 > 《汉刘熙释名》 > 《答妇兄林公遇》刘克庄

霜下石桥滑，蛩吟茅店清。梦回残月影，错认是天明。

《国语》：“董叔将娶于范氏。叔向曰：‘范氏富，盍已乎’？曰：‘欲
为系援焉’。它日，董祁愬于范献子曰：‘不吾敬也’。献子
执而纺于庭之槐。叔向过之，曰：‘子盍为我请乎’？叔向
曰：‘求系既系矣，求援既援矣，欲而得之，又何请焉’？”
《后汉书邓晨传》：“晨字伟卿，南阳新野人也，世吏二千
石。父宏，豫章都尉。晨初娶光武姊元。王莽末，光武尝
与”兄伯升及晨俱之宛，与穰人蔡少公等䜩语。少公
颇学图谶，言刘秀当为天子。或曰：“是国师公刘秀乎？”
光武戏曰：“何用知非仆邪！”坐者皆大笑，晨心独喜。及
光武与家属避吏新野，舍晨庐，甚相亲爱。晨因谓光
武曰：“王莽悖暴，盛夏斩人，此天亡之时也。往时会宛，
独当应邪？”光武笑不答。及汉兵起，晨将宾客会棘阳。
汉兵败，小长安诸将多亡家属。光武单马遁走，遇女
弟伯姬，与共骑而奔。前行复见元，趣令上马。元以手
㧑曰：“行矣，不能相救，无为两没也。”会追兵至，元及三
女皆遇害。汉兵退保棘阳，而新野宰乃汗晨宅，焚其
冢墓。宗族皆恚怒曰：“家自富足，何故随妇家人入汤
镬中？”晨终无恨色。更始立，以晨为偏将军，与光武略
地颍川，俱夜出昆阳城，击破王寻、王邑，又别徇阳翟
以东至京、密，皆下之。更始北都洛阳，以晨为常山太
守。会王郎反，光武自蓟走信都，晨亦间行会于钜鹿
下，自请从击邯郸。光武曰：“伟卿以一身从我，不如以
一郡为我北道主人。”乃遣晨归郡。光武追铜马、高胡
群贼于冀州，晨发积射士千人，又遣委输，给军不绝。
光武即位，封晨房子侯。帝又感悼姊没于乱兵，追封
谥元为新野节义长公主，立庙于县西。封晨长子汎
为吴房侯，以奉公主之祀。建武三年，征晨还京师，数
䜩见，说故旧平生为欢。晨从容谓帝曰：“仆竟辩之。”帝
大笑。

《赵岐传》：“岐字台卿，少明经，有才艺，娶扶风马融兄女。
融外戚豪家，岐尝鄙之，不与融相见。”〈注〉《三辅决录志》
曰：岐娶马敦女宗姜为妻。敦兄子融尝至岐家，多从
宾与从妹宴饮作乐，日夕乃出。过问赵处士所在，岐
亦厉节，不以妹婿之故屈志于融也。与其友书曰：“马
季长虽有名当世，而不持士节，三辅高士，未曾以衣裾撤其门也。”岐曾读《周官》，二义不通，一往造之，贱融
如此也。

显宗《孝明帝纪》：“帝遵建武制度，无敢违者。后宫之家，
不得封侯与政。”

《东观记》：“光武闵伤前代权臣太盛，外戚与政，上浊明
主，下危臣子，后族阴郭之家，不过九卿，亲属荣位不
能及许、史、王氏之半耳。”

谢承《后汉书》，胡毋班，王匡之妹夫。董卓使班奉诏到
河内解释义兵。匡受袁绍旨，收班系狱，欲杀之以徇
军。班与匡书云：“自古以来，未有下土诸侯举兵向京
师者。”《刘向传》曰：“掷鼠忌器，器犹忌之。”况卓今处宫阙
之内，以天子为藩屏，幼主在宫，如何可讨？仆与太傅
马公，太仆赵岐，少府阴修，俱受诏命关东诸郡，虽实
嫉卓，犹以衔奉王命，不敢玷辱。而足下独囚仆于狱，
欲以衅鼓，此悖暴无道之甚者也。仆与董卓有何亲
戚，义岂同恶？而足下张狼虎之口，吐长蛇之毒，恚卓
迁怒，何甚酷哉！死，人之所难，然耻为狂夫所害。若亡
者有灵，当诉足下于皇天。夫婚姻者，祸福之机，今日
著矣。曩为一体，今为血仇。亡人子二“人，则君之甥，身
没之后，慎勿令临仆尸骸也。”匡得书，抱班二子而泣，
班遂死于狱。

《三国志李通传》：通妻伯父犯法，朗陵长赵俨收治，致
之大辟。是时杀生之柄，决于牧守，通妻子号泣以请
其命，通曰：“方与曹公戮力，义不以私废。”公嘉俨执法
不阿，与为亲交。

《魏略》：“贾逵世为著姓，少孤，家贫，冬常无裤，过其妻兄
柳孚宿，其明无何，著孚裤去，故时人谓之通健。
初，建安五年，时夏侯霸从妹年十三四，在本郡出行
樵采，为张飞所得。飞知其良家女，遂以为妻，产息女
为刘禅皇后。故渊之初亡，飞妻请而葬之。及霸入蜀，
禅与相见，释之曰：‘卿父自遇害于行间耳，非我先人
之手刃也’。”指其儿子以示之曰：“此夏侯氏之甥也。”厚
加爵宠，

《刘先主志》“先主为吕布所败，先主失妻子，转军海西，
糜竺进妹为夫人，及奴客二千，金银宝物资之。先主
因而获振，连和于布，布还其妻子。”

《襄阳记》：“诸葛孔明为卧龙，庞士元为凤雏”，司马德操
为“冰镜”，皆庞德公语也。德公字山民，有令名。娶诸葛
孔明小姊。

《晋书郭默传》：“默妇兄陆嘉取官米数石饷妹，默以为
违制，将杀嘉。嘉惧，奔石勒。默乃自射杀妇，以明无私。”
《羊祜传》：“祜博学能属文，善谈论，郡将夏侯威异之，以
兄霸之子妻之。及夏侯霸之降蜀也，姻亲多告绝，祜
独安其室，恩礼有加焉。”

《王育传》：“育字百春，京兆人也。少孤贫，为人佣牧羊，每
过小学，必欷歔流涕。时有暇即折蒲学书，忘而失羊，
为羊主所债，育将鬻己以偿之。同郡许子章，敏达之
士也，闻而嘉之，代育偿羊，给其衣食，使与子同学，遂
博通经史。身长八尺馀，须长三尺，容貌绝异，音声动
人。子章以兄之子妻之，为立别宅，分之资业，育受之”
无愧色。

《殷仲文传》：仲文为元显征虏长史，会桓元与朝廷有
隙，元之姊仲文之妻，疑而间之，左迁新安太守。仲文
于元，虽为姻亲，而素不交密，及闻元平京师，便弃郡
投焉。元甚悦之。元九锡，仲文之辞也。初，元篡位入宫，
其床忽陷，群下失色。仲文曰：“将由圣德深厚，地不能
载。”元大悦，以佐命亲贵，厚自封崇。

《诚斋杂记》：刘穆之少时，家贫，常往妻父家乞食，每食
毕，求槟榔。江氏兄弟戏之曰：“槟榔消食，君乃常饥，何
忽须此。”及为丹阳尹，召妻兄弟，令厨人以金盘贮槟
榔一斛以进之。

《梁书裴邃传》：“邃字渊明，邃与乡人共入魏武庙，因论
帝王功业。其妻甥王篆之密启高祖云：‘裴邃多大言，
有不臣之迹’。”由是左迁为始安太守。

《魏书王慧龙传》：“慧龙自云太原晋阳人，司马德宗尚
书仆射愉之孙。初，刘裕微时，愉不为礼，及得志，愉合
家见诛。慧龙年十四，为沙门僧彬所匿。太常二年，慧
龙归国。崔浩弟恬闻慧龙王氏子，以女妻之。浩既婚
姻，及见慧龙，曰：‘信王家儿也。王氏世齇鼻，江东谓之
齇王。慧龙鼻大，浩曰：‘真贵种矣’’！”数向诸公称其美。司
徒长孙嵩闻之不悦，言于世祖，以其叹服南人，则有
讪鄙国化之意。世祖怒，召浩责之，浩免冠陈谢，得释。
及鲁宗之子轨奔姚兴，后归国，云“慧龙是王愉家竖，
僧彬所通生也。”浩虽闻之，以女之故，成赞其族，慧龙
由是不调。久之，除乐安王范傅领并、荆扬三州大中
正。慧龙抗表愿得南垂自效，崔浩固言之，乃授南蛮
校尉、安南大将军左长史。

《卢元传》：“道和弟道约，字季恭。太傅李延实出除青州，
延实先被病。道约，延实之妻弟。诏以道约为延实长
史，加散骑常侍，寄以匡维也。”

《南安王祯传》：“祯子怡，起家步兵校尉，转城门校尉，迁鄯善镇将，所在贪暴，为有司所纠，逃窜得免。延昌中，
卒。庄帝初，以尔朱荣妇兄，超赠骠骑大将军、太尉公、
雍州刺史、扶风王。”

《江悦之传》：时有皇甫徽，字子元，安定朝那人。仕萧衍，
历诸王参军、郡守。及道迁之入国也，徽亦因地内属。
徽妻即道迁之兄女，道迁列上勋书，欲以徽为元谋。
徽曰：“创谋之始，本不关预，虽贪荥赏，实内愧于心。”遂
拒而不许。

《司马叡传》：“桓元逼德宗禅位，刘裕杀元，德宗复立。德
宗死，弟德文立。五年，德文禅位于裕，裕封德文为零
陵王。德文后河南褚氏，兄季之弟淡之，虽德文姻戚，
而尽心于裕。德文每生男，辄令方便杀焉。或诱内人
密加毒害，前后非一。及德文被废，囚于秣陵宫。常惧
见祸，与褚氏共止一室，虑有鸩毒，自煮食于前。六年”
刘裕将杀之，不欲遣人入内，令淡之兄弟视褚氏。褚
氏出别宫，于是兵乃逾垣而入。进药于德文，德文不
肯饮，曰：“佛教自杀者不复人身。”乃以被掩杀之。
《安定王休传》：休薨，子愿平，清狂无行，拜通直散骑常
侍、前将军。坐强奸妻妹于妻母之侧，御史中丞案以
不道，处死，绞刑，会赦免。

《穆崇传》：“罴子建，字晚兴，妻尔朱荣之妹。建常依附荣。
荣入洛之后，除镇东将军、金紫大夫、征北将军，封济
北郡开国公。后迁散骑常侍、车骑大将军、左光禄大
夫，兼尚书北道行台并州事。”

《小名录》：“后魏元叉，字伯携，小字夜叉。叉妻林太后之
妹。太后临朝，以叉妹夫，除通直郎常侍，妻封冯翊君，
拜女侍郎。又以此意势日盛，迁侍中，加领军。既在门
下，兼㹅禁军，深为太后所信。”
《北齐书。封隆之传》：“隆之子子绣，外见儒雅，而侠气难
忤。司空娄定远，子绣兄之婿也，为瀛州刺史。子绣在
勃海，定远过之，对妻及”诸女䜩集言戏，微有亵慢。子
绣大怒，鸣鼓集众将攻之。俄顷，兵至数千，马将千匹，
定远免冠拜谢，久乃释之。

《周书薛端传》：端弟裕，字仁友。京兆韦敻志安放逸，不
干世务。裕慕其恬静，数载酒肴候之，谈宴终日，敻遂
以从孙女妻之。裕常谓亲友曰：“大丈夫当圣明之运，
而无灼然文武之用，为世所知。虽复栖栖遑遑，徒为
劳苦耳。至如韦居士，退不丘壑，进不市朝，怡然守道，
荣辱不及，何其乐也！”

《隋书李穆传》：“浑字金才，穆第十子也。初，穆孙筠卒，高
祖议立嗣，浑规欲绍之，谓其妻兄太子左卫率宇文
述曰：‘若得袭封，当以国赋之半，每岁奉公’。述利之，因
入白皇太子曰：‘立嗣以长，不则以贤’。”今申明公嗣绝，
遍观其子孙皆无赖，不足以当荣宠，唯金才有勋于
国，谓非此人无可以袭封者。太子许之，竟奏高祖，封
浑为申国公，以奉穆嗣。大业初，转右骁卫将军。六年，
有诏追改穆封为郕国公，浑仍袭焉。累加光禄大夫。
九年，迁右骁卫大将军。浑既绍父业，日增豪侈，后房
曳罗绮者以百数。二岁之后，不以俸物与述。述大恚
之，因醉，迺谓友人于象贤曰：“我竟为金才所卖，死且
不忘。”浑亦知其言，由是结隙。后帝讨辽东，有方士安
伽陀自言晓图谶，谓帝曰：“当有李氏应为天子。”劝尽
诛海内凡姓李者。述知之，因诬构浑于帝曰：“伽陀之
言，信有征矣。臣与金才夙亲，闻其情趣大异常日，数
共李敏、善衡等日夜屏语，或终夕不寝。浑，大臣也，家
代隆盛，身捉禁兵，不宜如此，愿陛下察之。”帝曰：“公言
是矣，可觅其事。”述乃遣武贲郎将裴仁基表告浑反。
即日发宿卫千馀人付述掩浑等家，遣左丞元文都、
御史大夫裴蕴杂治之。案问数日，不得其反状，以实
奏闻，帝不纳，更遣述穷治之。述入狱中，召出敏妻宇
文氏，谓之曰：“夫人，帝甥也，何患无贤夫！李敏金才，名
当祅谶，国家杀之，无可救也。夫人当自求全，若相用
语，身当不坐。”敏妻曰：“不知所出，惟尊长教之。”述曰：“可
言李家谋反。”金才尝告敏云：“汝应图箓，当为天子。今
主上好兵，劳扰百姓，此亦天亡隋时也。正当共汝取
之。若复度辽，吾与汝必为大将，每军二万馀兵，固以
五万人矣。又发诸房子侄内外亲娅，并募从征，吾家
子弟决为主帅，分领兵马，散在诸军，伺候间隙，首尾
相应。吾与汝前发，袭取御营，子弟响起，各杀军将。一
日之间，天下足定矣。”述口自传授，令敏妻写表封云
上密。述持入奏之曰：“已见金才反状”，并有敏妻密表。
帝览之，泣曰：“吾宗社几倾，赖亲家公而获全耳。”于是
诛浑、敏等宗族三十二人，自馀无少长皆徙岭外。
《虞世基传》：世基字茂世，博学高才。少傅徐陵闻其名，
召之世，基不往。后因公会，陵一见而奇之，顾谓朝士
曰：“当今潘、陆也。”因以弟女妻焉。

《虞庆则传》：开皇十七年，岭南人李贤据州反，庆则为
桂州道行军总管，以妇弟赵什柱为随府长史。什柱
先与庆则爱妾通，恐事彰，乃宣言曰：“庆则不欲此行。”
遂闻于上。先是，朝臣出征，上皆宴别，礼赐遣之。及庆
则南讨，辞上，上色不悦，庆则由是怏怏不得志。暨平贤至潭州临桂镇，庆则观眺山川形势曰：“此诚险固，
加以足粮，若守得其人，攻不可拔。”遂使什柱驰诣京
奏事，观上颜色。什柱至京，因告庆则谋反，上案验之，
庆则于是伏诛。拜什柱为柱国。

《唐书王义方传》：义方举明经，诣京师，不肯造请贵势。
魏徵异之，欲妻以夫人之侄，辞不娶。俄而征薨，乃娶。
人问其然，曰：“初不附宰相，今感知己故也。”

《张允济传》：“允济，青州北海人，仕隋为武阳令。元武，民
以牸牛依妇家者久之，孳十馀犊，将归而妇家不与
牛，民诉县，县不能决，乃诣允济。允济曰：‘若自有令，吾
何与焉’。民泣诉其抑，允济因令左右缚民蒙其首，过
妇家云：捕盗牛者命尽，出民家牛质所来。妇家不知，
遽曰：‘此婿家牛，我无豫’。即遣左右撤蒙曰：‘可以此牛
还婿妇家’。”叩头服罪。元武吏大惭。

《刘悟传》：“悟犯法，系河南狱。留守韦夏卿贷免，李师古
厚币迎之。始未甚知，后从击球，轩然驰突，撞师古马
仆。师古恚，将斩之。悟盛气以语触师古不慑。师古奇
其才，令将后军，妻以从媦。”

《温大雅传》：“造字简舆，性盛气，少所降屈，隐王屋山。张
建封闻其名，书币招之。及节度徐州，造谢归下邳，慨
然有高世心。建封恐失造，因妻以兄子。”

《封伦传》：“伦字德彝，隋开皇末，江南乱，内史令杨素讨
之，署伦行军记室，泊海上，素召计事，伦坠水免，易衣
以见，讫不言，久乃素知，问故，谢曰：‘私事也，所不敢白’。
素异其为，以从妹妻之。素营仁寿宫，表为土工监，规
构鸿侈。宫成，文帝怒曰：‘素殚百姓力，为吾掊怨天下。
素大惧，伦曰：‘毋恐，皇后至，自当免’。明日帝果劳素曰：
‘公知吾夫妇老，无以自娱乐，而盛饰此宫邪’’？”因大悦。
素退，问：“何料而知？”伦曰：“上节俭，故始见必怒，然雅听
后言，后妇人惟侈丽是好，后悦则帝安矣。”素曰：“吾不
及也。”素负才势，多所陵藉，惟于伦降礼赏接，或与论
天下事，衮衮不倦。每抚其床曰：“封郎终当据此荐之。”
帝擢内史舍人。

《朱延寿传》：延寿事行密。田𫖳之附全忠，延寿阴约曰：
“公有所为，我愿执鞭。”𫖳喜，二人谋绝行密。行密忧甚，
绐病目，行触柱僵。妻，延寿姊也，掖之。行密泣曰：“吾丧
明，诸子幼，得舅代我，无忧矣。”遣辨士召之，延寿疑，不
肯赴。姊遣婢报故，延寿疾走扬州，拜未讫，士禽杀之，
而废其妻。

《刘知谦传》：“知谦，寿州上蔡人。避乱客封州，为清海牙
将。节度使韦宙以兄女妻之，众谓不可，宙曰：‘若人状
貌非常，吾以子孙托之’。”

《隋唐嘉话》：萧至忠自晋州之入也，蒋大理钦绪即其
妹婿，送之曰：“以足下之才，不忧不见用，无为非分妄
求。”至忠不答。蒋退而曰：“九代之卿族，一举而灭之，可
哀也哉！”至忠既至中书令，岁馀以诛死。

《玉泉子》赵悰妻，父为锺陵大将。悰以久随计不第，穷
悴愈甚，妻族益相薄，虽妻父母不能不然也。一日，军
中高会，州郡谓之春设者，大将家相率列棚以观之。
其妻虽贫，不能无往，然所服故敝，众以帷隔绝之。席
方酣，廉使忽驰吏呼将，将且惧。既至，廉使临轩，手持
一书笑曰：“赵悰得非君之婿乎？”曰：“然。”乃告之，“适报至”，
已及第矣。即授所持书，乃榜也。将遽以榜奔归，呼曰：
“赵郎已及第矣。”妻之族即撤去帷障，相与同席，竟以
簪服而庆遗焉。

《独异志》：“王锷为辛京杲下偏裨，时帅长沙，甚易之。一
旦击球驰逐既酣，锷仰天呵气，高数丈，若白练上冲。
杲谓妻曰：‘此极贵相’。遂以女弟配之，锷终为将相。”
《唐国史补》：“李廙为尚书左丞，有清德。其妹，刘晏妻也。
晏方秉权，尝造廙宅，延至晏室，见其门帘甚敝，乃令
潜度广狭，以粗竹织成，不加绿饰，将以赠廙，三携至
门”，不敢发言而去

《因话录》：范阳卢仲元，家于寿之安丰，其妻清河崔氏，
率更令谦侄女也。崔氏兄有薄田百亩，在洛城之东，
守道力田以自给，未常干人，常躬耕，得金一瓶，计百
两，不言于人，密埋于居室内。临终，其妻李氏以家贫
子幼，身后冻馁为忧，崔屏人语妻以埋金之事，指其
记处，戒云：“慎勿言于人，他日卢郎中来可告也。”未几，
卢赴调，经洛中，吊崔氏之孤讫。李使婢传语曰：“新妇
有哀迫之事，须面见姑夫。”卢许之。既见，乃述亡夫之
意。卢悲泣久之，曰：“惟嫂之命。”李氏仍密遣所使之谨
厚者，持金付之。卢遂罢选，持金鬻于扬州。时遇金贵，
两获八千，复市南货入洛，为崔孤置田宅，兼为剖分。
家事既毕而归，逾年方选，竟未尝言于人，惟密亲有
知者。卢君生既字子严，清望重器，为世名臣。信阴德
之报也。

《诚斋杂记》：“唐牛相国僧孺有子名繁，与其同乡人蔡
生同举进士，才蔡生欲以女弟适之，蔡以有妻赵氏，
力辞不得。牛氏与赵相与甚欢，蔡后至节度副使。”
《𨖚史耶律资忠传》：“资忠兄国留善属文，圣宗重之。时

之。”帝度不能救，遣人诀别，问以后事，国留谢曰：“陛下
悯臣无辜，恩满九泉，死且不朽。”既死，人多冤之。
《宋史吕祐之传》：祐之知制诰，贡举有《东野口宣》者，祐
之以妻族尝荐举之，坐鞫狱陈州不实，贬官，祐之亦
降授殿中丞。

《祖士衡传》：“士衡字平叔，少孤，博学有文，为李宗谔所
知，妻以兄子。”

《张秉传》：“秉迁监察御史，深为宰相赵普所器，以弟之
子妻之。”

《何中立传》：“中立字公南，幼警迈，与狄遵度游。遵度曰：
‘美才也’。”其父棐，遂以女妻之。

《常延信传》：“延信，建隆初，领平州。坐与妻族相讼，左授
右监门卫副率领，护滑州黄河堤。”

《钱熙传》：“熙字大雅，父居让，陈洪进署清溪令。熙幼颖
悟，及长，博贯群籍，善属文。洪进嘉其才，以弟之子妻
之。将署熙府职，辞不就，著《楚雁赋》以见志。”

《戚同文传》：同文幼孤，闻邑人杨悫教授生徒，日过其
学舍，因授《礼记》，随即成诵，日讽一卷，悫异而留之，不
终岁毕，诵五经。悫即妻以女弟，悫尝勉之仕，同文曰：
“长者不仕。”同文亦不仕。悫依将军赵直家，遇疾不起，
以家事托同文，即为葬三世数丧。

《刘勉之传》：“勉之字致中，一介不取。妇家富无子，谋尽
以赀归于女，勉之不受，以畀族之贤者，命之奉祀。”
《刘敞传》：“敞字原父，临江新喻人。举庆历进士，廷试第
一，编排官王尧臣，其内兄也，以亲嫌自列，乃以为第
二。”

《乐京传》：“京，荆南人。为布衣时，乡里称其行义。事母至
孝。妻张氏家绝，挟女弟自随，京未尝见其面。妻死，京
寝食于外，为嫁之。”

《苏易简传》：易简知制诰贡举，有诏，凡亲属就举者，籍
名别试。易简妻弟崔范匿父丧充贡，奏名在上第，坐
范罪。易简缘是罢知制诰。

《李清臣传》：“清臣字邦直，魏人也。七岁知读书，日数千
言，暂经目辄诵，稍能戏为文章。客有从京师来者，与
其兄谈佛寺火，清臣从傍应曰：‘此所谓灾也，或者其
蠹民己甚，天固儆之耶’？”因作《浮图灾解》。兄惊曰：“是必
大吾门。”韩琦闻其名，以兄之子妻之。

《魏仁浦传》：“仁浦子咸信，咸信子昭亮，居官务皦察，多
遣人侦伺僚辈。李维即王曾妻之叔父，同在翰林，曾
受诏试举人，以家事属维，昭亮意曾受祈请，奏其窃
语，遣中使参问，无他状，曾始得释。昭亮阴险多此类，
时人恶之。”

《欧阳修传》：“帝将追崇濮王，命有司议，惟蒋之奇之说
合修意，修荐为御史，众皆目为奸邪。之奇患之，则思
所以自解。修妇弟薛宗孺有憾干修，造帷薄不根之
谤摧辱之，展转达于中丞彭思永，思永以告之奇，之
奇即上章劾修。神宗初即位，欲深护修，访故宫臣孙
思恭，思恭为辩释，修杜门请推治。帝使诘思永，之奇”
问所从来，辞穷，皆坐黜。

《慎知礼传》：“高清者，库部郎中士宠之子。景德中，举进
士。宰相寇准以弟之女妻之。寇氏卒，故相李沆家复
婿之。历官以贿闻。颇恃姻援，骄纵被服，如公侯家。以
是欺蠹小民。”

《王鬷传》：鬷少时，馆礼部尚书王化基之门，枢密副使
宋湜见而以女妻之。宋氏亲族或侮易之，化基曰：“后
三十年鬷富贵矣。”果如其言。

《朱弁传》：“弁字少章，徽州婺源人。少颖悟，读书日数千
言。既冠，入太学，晁说之见其诗，奇之，与归新郑，妻以
兄女。新郑介汴洛间，多故家遗俗，弁游其中，闻见日
广。”

《孙栗传》：“栗字实甫，吉州龙泉人，献简公抃之后，文天
祥妹婿也。天祥起兵，檄栗招忠义士，补宣教郎，带行
监官告院，知吉州龙泉县。天祥拥兵出赣，里人奉栗
复龙泉，拒守不下，寻为判者所陷，执至隆兴杀之。”
《彭震龙传》：“震龙字雷可，永新人，天祥次妹婿也。性跌
荡喜事，尝以罪墨。天祥起兵，补宣教郎，带行大社令，
知”永新县。会天祥出使被执，震龙遁归。吉州已失，乃
结峒獠起兵。天祥兵出岭，震龙接应，复永新。大兵至，
震龙为亲党所执，至帅府腰斩之，屠永新。

《渑水燕谈录》：孙明复先生退居太山之阳，枯槁憔悴，
鬓发皓白，著《春秋尊王发微》十五篇，为《春秋》学者，未
有过之者也。故相李文定公守兖，就见之，叹曰：“‘先生
年五十，一室独居，谁侍左右？不幸风雨食饮生疾，奈
何？吾弟之女贤，可以奉箕帚’。先生固辞，文定曰：‘吾女
不妻先生，不过为一小官人妻。先生德高天下，幸婿’”
李氏，荣贵莫大于此。先生曰：“宰相女不以妻公侯贵
戚，而因以嫁山谷衰老藜藿之人。相国之贤，古无有
也，不可不成相国之贤。”遂妻之。其女亦甘淡薄，尽妇
道，士大夫莫不贤之。

《齐东野语》：“沧洲先生程公许字季与，眉山人。仕至文昌，寓居霅上，与先子从容谈蜀中旧事，历历可听其
言。老泉《族谱亭记》言乡俗之薄，起于某人而不著其
姓名者，盖苏与其妻党程氏大不咸，所谓某人者，其
妻之兄弟也。老泉有《自尤诗》，述其女事外家，不得志
以死，其辞甚哀，则其怨隙不平也久矣。其后东坡兄”
弟以念母之故，相与释憾。程正辅于坡为表弟，坡之
南迁时，宰闻其先世之隙，遂以正辅为本路宪，将使
之甘心焉。而正辅反笃中外之义，相与周旋之者甚
至。坡诗往复倡和中亦可概见也。

寿州有人杀妻之父母兄弟数口，州司以不道缘坐
其妻子。刑曹駮之曰：“殴妻之父母，即为义绝，况身谋
杀，不应复坐。”

《闻见前录》：杜祁公少时客济源，有县令者能相人，厚
遇之。与县之大姓相里氏议婚不成，祁公亦别娶。久
之，祁公妻死，令曰：“相里女子当作国夫人矣。”相里兄
弟二人前却祁公之议者，兄也。令召其弟曰：“秀才杜
君，人材足依也，当以女姊妻之。”议定，其兄尤之，弟曰：
“杜君令之重客，令之意其可违？”兄怅然曰：“姑从之，俾
教诸儿读书耳。”祁公未成婚，赴试京师登科，相里之
兄厚资往见，公曰：“婚已定议，其敢违？某既出仕，颇忧
门下无教儿读书者，尔。”兄遗却之，相里之兄大惭以
归。祁公既娶，相里夫人至从官，以两郊礼奏异姓恩，
任相里之弟。后官至员外郎，任道司马，为先公云。
《元史揭傒斯传》：傒斯早有文名，程钜夫为湖南宪长，
器重之，因妻以从妹。延祐初，钜夫列荐于朝，特授翰
林国史院编修官。

《桂完泽传》：完泽，永嘉人。贼攻昱岭关，与妻弟金德被
擒，皆反缚于树，临以白刃，胁之降。金德意未决，完泽
呼曰：“金舅，男子汉，即死不可听贼。”德曰：“此言最是。”因
大骂，贼怒，剖二人之腹而死。

《辍畊录》：俞俊，其先嘉兴人，今占籍松江上海县。娶也
先普化，次兄丑驴，女也先普化长兄观。观死，烝长嫂
而妻之；次兄丑驴死，又烝次嫂而妻之。俊妻母也，既
而亦死。俊缚彩缯为祭亭，缀银盘十有四于亭两柱，
书诗联盘中云：“清梦断柳营风月，菲仪表梓里葭莩。”
盖柳营暗藏亚夫二字，“菲仪”谓菲人，表梓谓膘子，总
贱娼滥妇之称，葭莩皆是夫也。郡人莫不多其才，而
讥其轻薄如此。又尝诣妻父墓所，题于庐壁曰：“柏舟
在河，可谓节乎？二嫂治栖，可谓义乎？覆宗绝祀，可谓
孝乎？”先刺妻母中刺也先，普化末，刺妻之弟博颜帖
木儿也。博颜帖木儿无他，兄弟因利也先之财，愿继
其后，竟不恤亲父，小宗之祀为重，故云。

《明外史王濂传》：“濂，定远人。闻太祖克金陵，渡江来归。
李善长，其妇兄也，为言于太祖，得召见，除执法官。”
《徐爱传》：“爱字曰仁，馀姚人，王守仁妺婿也。正德二年，
守仁被谪归，爱从之问学，有省，遂执业为弟子。其秋
举于乡，别守仁北上，守仁言：徐生之温恭，我所不逮。
尝曰：曰：仁，吾之颜渊也。”

《胡东皋传》：“东皋字汝登，馀姚人。生六岁知向学。及长，
同里孙燧异其文，妻以从妹。”

祝允明语怪神谴淫男女。往年兖州有人家赘婿与
其妻妹私通，事颇露，二人屡自分疏。既而语家人：“吾
二人不能自明，当共诣岱顶，质诸天齐帝。”遂与俱去，
告于神，“吾二人果有私，乞神明加诛。”祝讫下山，各以
为谩众而已。神固何知，行至山半，趋林薄僻处行淫
焉。久而不归。家人登山觅之，始得于林，则皆死矣。而
“其二阴根交接，粘著不解，方知神谴之以示众也。